**Ministru kabineta noteikumu projekta “Noteikumi par valsts kopējo gaisu piesārņojošo vielu emisiju samazināšanu un uzskaiti”   
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Noteikumi par valsts kopējo gaisu piesārņojošo vielu emisiju samazināšanu un uzskaiti” (turpmāk – noteikumu projekts) izstrādāts, lai samazinātu gaisa piesārņojuma negatīvo ietekmi uz cilvēku veselību un vidi.  Noteikumu projekts nosaka:  - gaisu piesārņojošo vielu emisiju samazināšanas mērķus 2020.-2029. gadam, kā arī pēc 2030. gada;  - gaisa piesārņojuma samazināšanas rīcības plāna izstrādes kārtību;  - kārtību, kādā tiek izveidota un uzturēta valsts kopējo gaisu piesārņojošo vielu emisiju aprēķinu un prognožu sagatavošanas nacionālā sistēma un novērtēta gaisa piesārņojuma ietekme uz ekosistēmām, kā arī prasības par sabiedrībai un Eiropas Komisijai sniedzamo informāciju.  Noteikumu projekts jāpieņem **līdz š.g. 1.jūlijam**, lai savlaicīgi transponētu direktīvā noteiktās prasības. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Eiropas Parlamenta un Padomes 2016. gada 14. decembra Direktīva 2016/2284/ES par dažu gaisu piesārņojošo vielu valstu emisiju samazināšanu un ar ko groza Direktīvu 2003/35/EK un atceļ Direktīvu 2001/81/EK (turpmāk – Direktīva 2016/2284/ES);  2. Likumā “Par piesārņojumu” 2018.gada 12.aprīlī veiktie grozījumi, kas deleģē Ministru kabinetam izstrādāt jaunus noteikumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Mērķis:  Noteikumu projekts izstrādāts pēc Vides aizsardzības un reģionālās attīstības ministrijas iniciatīvas, lai samazinātu gaisu piesārņojošo vielu emisijas Latvijā no dažādām tautsaimniecības nozarēm un to radīto negatīvo ietekmi uz cilvēku veselību un vidi.  Tiesiskais regulējums:  Šobrīd valsts kopējo gaisu piesārņojošo vielu emisiju ierobežošanas un emisiju aprēķinu jautājumus regulē Ministru kabineta 2011. gada 31. maija noteikumi Nr. 419 “Noteikumi par kopējo valstī maksimāli pieļaujamo emisiju gaisā” (turpmāk – MK noteikumi Nr. 419).  2018. gada 10. maijā ir stājies spēkā likums “Grozījumi likumā “Par piesārņojumu””. Noteikumu projekts izstrādāts, lai izpildītu Likuma grozījumu 16.1 un 16.2pantā - Ministru kabinetam doto uzdevumu izstrādāt Ministru kabineta noteikumus, kuros jānosaka gaisu piesārņojošo vielu emisiju samazināšanas mērķus, prasības par rīcības plāna izstrādi, kā arī kārtību, kādā tiek sagatavoti emisiju ziņojumi.  Pašreizējā situācija un noteikumu projekta būtība:  **Gaisu piesārņojošo vielu emisiju mērķi:**  - Spēkā esošais regulējums – MK noteikumi Nr. 419, nosaka emisiju samazināšanas mērķus 2010. gadam. Līdz šim Latvijai noteiktie mērķi 2010. gadam tika noteikti ar lielu rezervi, un to nodrošināšana nav radījusi problēmas.  Noteikumu projekts nosaka jaunus Latvijai saistošus emisiju samazināšanas mērķus 2020. - 2029. gadam, kā arī pēc 2030. gada. Noteikts arī starpmērķis 2025. gadam (*noteikumu projekta II nodaļa un 1. pielikums*).  Emisijas atkarībā no gaisu piesārņojošās vielas Latvijā rada enerģētika, transports, lauksaimniecība, rūpniecība, mājsaimniecību un pakalpojumu sektors, tāpēc noteikumu projekta I pielikumā noteikto emisiju samazināšanas mērķu nodrošināšana tiešā veidā saistīta ar šo sektoru radītajām emisijām.  - noteikumu projekts paredz iespēju noteiktos gadījumos atkāpties no noteikto gaisa piesārņojošo emisiju samazināšanas mērķu izpildes (*noteikumu projekta III nodaļa un 4. pielikuma IV. nodaļa):*  1) ja konstatēti jauni emisiju avoti vai jauna aprēķinu metodika un emisiju faktori;  2) notikuši ārkārtas traucējumi vai jaudas zudums elektroenerģijas vai siltuma apgādes vai ražošanas sistēmā;  3) konstatēta īpaši auksta ziema vai sausa vasara;  4) gadījumā, ja ir noteikti stingrāki mērķi, kuru sasniegšanai jāveic izmaksu neefektīvi pasākumi;  5) ja no 2025. gada noteiktā starpmērķa ievērošana nav tehniski un ekonomiski iespējama.  Noteikumu projekts paredz kārtību un prasības, kas jāievēro, pieprasot minētās atkāpes.  **Noteikumu projektā ietverto terminu skaidrojums**:  Noteikumu projektā tiek skaidrots termins "ģeogrāfiskā sadalījuma vienība". Šādas vienības tiek noteiktas saskaņā ar prasībām, ko nosaka 1979. gada Ženēvas Konvencijas par robežšķērsojošo gaisa piesārņošanu lielos attālumos ietvaros izveidotā Eiropas kopējo programma gaisa piesārņojuma izplatības novērošanai un novērtēšanai lielos attālumos (angliski: The European Monitoring and Evaluation Programme (EMEP)).    **Rīcības plāna izstrāde:**  - 2017. gadā sagatavotās emisiju prognozes parāda, ka Latvija bez papildus pasākumu veikšanas nevar sasniegt noteikumu projektā noteiktos emisiju samazināšanas mērķus (pieejamas: <http://cdr.eionet.europa.eu/lv/eu/nec_revised/projected/envwi6dgw/>).  Lai sasniegtu noteiktos emisiju samazināšanas mērķus, noteikumu projekts nosaka kārtību, kādā jāizstrādā rīcības plāns dažādu tautsaimniecības sektoru radīto emisiju samazināšanai, informāciju, kas jāiekļauj plānā un kārtību, kādā jāatskaitās par plāna izstrādi (*noteikumu projekta II nodaļa un 2. pielikums*). Pirmais plāns jāizstrādā 2018. gadā, un pēc tam jāpārskata vismaz reizi četros gados vai biežāk, ja tiek konstatēts, ka atbilstība emisiju mērķiem nav nodrošināta. Rīcības plāna izstrādes procesā plānots iesaistīt visas ministrijas un iestādes, kuru realizētā politika un veiktie pasākumi ietekmē gaisa piesārņojumu (piemēram, enerģētikas, transporta, nodokļu un lauksaimniecības politikas), kā arī veikt sabiedrības informēšanu, publicējot rīcības plānu Vides aizsardzības un reģionālās attīstības ministrijas mājas lapā un nepieciešamības gadījumā, rīkojot arī sabiedrisko apspriešanu.  **Gaisu piesārņojošo vielu emisiju aprēķinu ziņojumi**  - Saskaņā ar MK noteikumiem Nr. 419 jau šobrīd gaisa piesārņojošo vielu emisiju aprēķinu datus apkopo un nepieciešamos aprēķinus veic valsts SIA „Latvijas Vides, ģeoloģijas un meteoroloģijas centrs” (turpmāk - LVĢMC), sadarbojoties ar citām iesaistītajām institūcijām.  Atbilstoši likuma “Par piesārņojumu” 16.1 pantā noteiktajam galvenā atbildīgā iestāde par emisiju aprēķinu veikšanu un datu apkopošanu arī turpmāk būs LVĢMC.  Noteikumu projekts nosaka prasības, kas jāievēro, veicot emisiju ziņojumu izstrādi (*noteikumu projekta IV. nodaļa, kā arī 3. un 4. pielikums*). Salīdzinājumā ar spēkā esošo kārtību ar noteikumu projektu noteikts, ka emisiju prognozes jāsagatavo reizi divos gados (iepriekš reizi piecos gados), kā arī ziņojums par lielo stacionāro avotu radītajām emisijām un kartes, kurās emisiju datus attēlo pa ģeogrāfiskā sadalījuma vienībām, jāsagatavo reizi četros gados (iepriekš reizi piecos gados).  Noteikumu projekts paredz, ka par atsevišķiem sektoriem – lauksaimniecību, mežu ugunsgrēkiem un transporta sektoru emisiju aprēķinus veiks Fizikālās Enerģētikas institūts, Latvijas Lauksaimniecības universitāte un Latvijas Valsts mežzinātnes institūts “Silava”, jo šīm iestādēm ir specifiskas zināšanas par attiecīgajām jomām, un tās arī līdz šim ir veikušas minēto sektoru radīto emisiju aprēķinus (noteikumu projekta 32. un 33. punkts). Tādā veidā iespējams nodrošināt veikto emisiju aprēķinu pēctecību, kā to prasa vadlīnijas un aprēķinu metodikas, kuras ir apstiprinājušas Ženēvas konvencijas puses un kuras ir izstrādātas sadarbībā ar Eiropas Vides aģentūru un kuras ir saistošas arī Eiropas Savienības dalībvalstīm. Šos aprēķinus minētās iestādes iesniegs LVĢMC, kas attiecīgi visus aprēķinus apkopos un izstrādās ziņojumu par valsts kopējām emisijām no visiem sektoriem. Šobrīd finansējums šādu aprēķinu veikšanai tiek piešķirts LVĢMC deleģēšanas līguma ietvaros. Attiecīgi LVĢMC slēdz uzņēmumu līgumus ar noteikumu projekta 32. punktā minētajām institūcijām - Fizikālās Enerģētikas institūtu, Latvijas Lauksaimniecības universitāti un Latvijas Valsts mežzinātnes institūtu “Silava” par specifisku aprēķinu veikšanu. Plānots šo kārtību saglabāt, un arī turpmāk par specifisku sektoru emisiju aprēķiniem, kas minēti noteikumu projekta 33. un 34. punktā, LVĢMC norēķināsies ar iesaistītajām institūcijām.  Papildus veicot gaisu piesārņojošo vielu emisiju aprēķinus, LVĢMC izmantos datus, kas tiek iesniegti atbilstoši Ministru kabineta 2017. gada 12. decembra noteikumiem Nr. 737 “Siltumnīcefekta gāzu inventarizācijas un prognožu sagatavošanas nacionālās sistēmas izveidošanas un uzturēšanas noteikumi”. Noteikumu projekta 5. pielikumā iekļauti arī papildus darbības dati, kuri nepieciešami gaisu piesārņojošo vielu emisiju ziņojumu sagatavošanai un nepieciešamo aprēķinu veikšanai (noteikumu projekta 31. punkts).  - šobrīd gaisu piesārņojošo vielu ietekmes uz vidi monitorings Latvijā tiek veikts atbilstoši „Vides politikas pamatnostādnēs 2014.–2020.gadam” un Gaisa un klimata monitoringa programmā noteiktajam. Atsevišķas monitoringa prasības, piemēram, mežu ekosistēmu novērtējumu, veic Latvijas Valsts mežzinātnes institūts “Silava” atbilstoši Ministru kabineta 2012.gada 3.aprīļa noteikumu Nr. 238 „Nacionālā meža monitoringa noteikumi” prasībām.  Noteikumu projekts nosaka galvenās institūcijas, kas Latvijā ir atbildīgas par ekosistēmu ietekmes monitoringa veikšanu, kā arī nosaka termiņus, kādos jāiesniedz informācija Eiropas Komisijai (*noteikumu projekta V. nodaļa*). Pārējās prasības, kuras nepieciešams noteikt, lai sekmīgi izpildītu Direktīvā 2016/2284 noteiktās ekosistēmu monitoringa prasības - par monitoringa punktu izvietojumu, mērāmajiem parametriem un mērīšanas biežumu, tiks iekļautas Vides aizsardzības un reģionālās attīstības ministra apstiprinātajā Gaisa un klimata monitoringa programmā. |
| 3. | Projekta izstrādē iesaistītās institūcijas un publiskas personas kapitālsabiedrības | LVĢMC, Valsts vides dienests. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā, ministrijas, iestādes un komersanti, kas būs iesaistīti pasākumu veikšanā, atkarībā no rīcības plānā iekļautajiem pasākumiem (emisijas atkarībā no gaisu piesārņojošās vielas rada enerģētika, transports, lauksaimniecība, rūpniecība, mājsaimniecību un pakalpojumu sektors). |
| 2. | Tiesiskā regulējuma ietekme uz tautsaimniecību un administratīvo slogu | Eiropas Komisija ir veikusi ietekmes izvērtējumu, kurā apskatīts, cik Latvijai izmaksās visas Tīra gaisa pakotnes elementu (ne tikai Direktīva 2016/2284, kas tiek pārņemta ar noteikumu projektu, bet arī pārējie saistītie gaisa pakotnes elementi) ieviešana. Secināms, ka vislielākie ieguldījumi Latvijā būs jāveic periodā līdz 2025. gadam, un tie ir novērtējami 19 miljonu *euro* gadā (0,07 % no Latvijas IKP) apmērā un līdz 2030. gadam – trīs miljonu *euro* gadā (0,01 % no IKP) apmērā[[1]](#footnote-1). Izdalot ieguldījumus pēc sektoriem Eiropas Savienības līmenī, lielākās investīcijas būs jāvelta mājsaimniecībās[[2]](#footnote-2), rūpniecībā (kurināmā izmantošana) un lauksaimniecības sektorā. Investīcijas būs nepieciešamas arī enerģētikas un transporta sektoros. Šie ieguldījumi jāvērtē kā investīcijas atbilstības panākšanai un jaunu tehnoloģiju ieviešanai, tādējādi veicinot ilgtspējīgu un inovatīvu izaugsmi.  Papildus norādāms, ka Eiropas Komisija ir vērtējusi, kādi zaudējumi ES dalībvalstīm rodas saistībā ar gaisa piesārņojuma negatīvo ietekmi uz veselību (piemēram, izmaksas, kas saistītas ar zaudētajiem dzīves gadiem, mirstību, zaudētajām darba dienām, ārstu apmeklējumu hroniskā bronhīta, astmas u.c. sūdzību dēļ). Novērtējums uzrāda, ka, ja tiek sasniegti gaisa aizsardzības programmā nospraustie mērķi, tad Latvijai ieguvumi naudas izteiksmē līdz 2030. gadam varētu būt 62 miljoni *euro*.  Latvijas mērogā pētījumi par ietekmi uz uzņēmējdarbības vidi, konkurenci, veselību, vidi un nevalstiskajām organizācijām nav veikti finansējuma un datu trūkuma dēļ. |
| 3. | Administratīvo izmaksu monetārs novērtējums | Biežāka emisiju prognožu sagatavošana prasīs papildus ~ 25 000 *euro* katru ceturto gadu.  Valsts tiešās pārvaldes iestādēm tiks radīti papildus uzdevumi, kas saistīti ar iesaisti rīcības plāna izstrādē un tā darbības uzraudzību (t.sk. rīcības plāna izstrādei nepieciešamas informācijas sniegšana). |
| 4. | Atbilstības izmaksu monetārs novērtējums | Skatīt 2.punktā sniegto informāciju. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nav |
| 2. | Atbildīgā institūcija | Vides aizsardzības un reģionālās attīstības ministrija |
| 3. | Cita informācija | Attīstības plānošanas dokumenti, kuros pēc noteikumu projekta pieņemšanas varētu būt nepieciešams veikt izmaiņas saistībā ar noteiktajiem emisiju samazināšanas mērķiem:  - “Latvijas Nacionālais attīstības plāna 2014. – 2020. gadam” (apstiprināts Saeimā 2012. gada 20. decembrī) viens no mērķiem ir veikt pasākumus, lai nepārsniegtu tajā noteiktos gaisu piesārņojošo vielu emisiju apjomus (Rīcības virziens: “Augstražīga un eksportspējīga ražošana un starptautiski konkurētspējīgi pakalpojumi”, mērķis 4 - Nepārsniegt ilgtermiņa attīstību nodrošinošu vidē nonākošā piesārņojuma un siltumnīcefekta gāzu apjomus (samazinot enerģētikas, rūpniecības, transporta, lauksaimniecības, zivsaimniecības un mājsaimniecību radītās piesārņojošo vielu emisijas un radīto atkritumu daudzumu).  - „Vides politikas pamatnostādnes 2014.–2020. gadam” (apstiprinātas ar Ministru kabineta 2014. gada 26. marta rīkojumu Nr. 130), kurā kā viens no mērķiem noteikts līdz 2020. gadam samazināt gaisa piesārņojuma ietekmi uz iedzīvotājiem un ekosistēmām līdz līmenim, kas nerada draudus veselībai un neizraisa ekosistēmu degradāciju. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1. Eiropas Parlamenta un Padomes 2016. gada 14. decembra Direktīva [2016/2284/EK](http://eur-lex.europa.eu/eli/dir/2001/81/oj/?locale=LV) par dažu gaisu piesārņojošo vielu valstu emisiju samazināšanu un ar ko groza Direktīvu 2003/35/EK un atceļ Direktīvu 2001/81/EK (jāpārņem līdz 2018. gada 1. jūlijam);  2. Eiropas Parlamenta un Padomes 2001. gada 23. oktobra Direktīva 2001/81/EK par valstīm noteikto maksimāli pieļaujamo emisiju dažām atmosfēru piesārņojošām vielām;  3. Eiropas Parlamenta un Padomes 2008. gada 21. maija Direktīva [2008/50/EK](http://eur-lex.europa.eu/eli/dir/2008/50/oj/?locale=LV) par gaisa kvalitāti un tīrāku gaisu Eiropai (bija jāpārņem līdz 2010. gada 11. jūnijam). |
| 2. | Citas starptautiskās saistības | Apvienoto Nāciju Organizācijas 1979. gada Ženēvas Konvencija par robežšķērsojošo gaisa piesārņošanu lielos attālumos un tās:  - 1998. gada protokols “Par noturīgajiem organiskajiem piesārņotājiem”;  - 1998. gada protokols “Par smagajiem metāliem”;  - 1999. gada protokols “Par paskābināšanas, eitrofikācijas un piezemes ozona līmeņa samazināšanu” (ar 2012. gada grozījumiem, kas apstiprināti ar Apvienot Nāciju Organizācijas 1979. gada Ženēvas konvencijas par robežšķērsojošo gaisa piesārņošanu lielos attālumos Izpildinstitūcijas 30. sesijā pieņemto lēmumu Nr. 2012/1 un Nr. 2012/2). |
| 3. | Cita informācija | Nav |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes 2016. gada 14. decembra Direktīva [2016/2284/EK](http://eur-lex.europa.eu/eli/dir/2001/81/oj/?locale=LV) par dažu gaisu piesārņojošo vielu valstu emisiju samazināšanu un ar ko groza Direktīvu 2003/35/EK un atceļ Direktīvu 2001/81/EK (jāpārņem līdz 2018. gada 1. jūlijam);  2. Eiropas Parlamenta un Padomes 2001. gada 23. oktobra Direktīva 2001/81/EK par valstīm noteikto maksimāli pieļaujamo emisiju dažām atmosfēru piesārņojošām vielām;  3. Eiropas Parlamenta un Padomes 2008. gada 21. maija Direktīva [2008/50/EK](http://eur-lex.europa.eu/eli/dir/2008/50/oj/?locale=LV) par gaisa kvalitāti un tīrāku gaisu Eiropai. | | | |
| A | B | C | D | |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| **Direktīva 2016/2284** | | | | |
| 1. panta 1. punkts | Noteikumu projekta 1.punkts | Pārņemts pilnībā | Neparedz stingrākas prasības. | |
| 1. panta 2. punkts | Nav pārņemts | Normu nav nepieciešams pārņemt, jo tajā definēti sasniedzamie mērķi. | - | |
| 2. panta 1. punkts | Noteikumu projekta 27. punkts | Pārņemts pilnībā | Neparedz stingrākas prasības. | |
| 2. panta 2. punkts | Nav pārņemts | Normu nav nepieciešams pārņemt, jo tā attiecināma uz atsevišķām ES dalībvalstīm piederošām aizjūras teritorijām. | - | |
| 3. panta 1. punkts | Likuma “Par piesārņojumu” 1. panta 3. punkts | Pārņemts pilnībā | Neparedz stingrākas prasības. | |
| 3. panta 2. punkts | Noteikumu projekta 2.1. apakšpunkts | Pārņemts pilnībā | Neparedz stingrākas prasības. | |
| 3. panta 3. punkts | Noteikumu projekta 2.9. apakšpunkts | Pārņemts pilnībā | Neparedz stingrākas prasības. | |
| 3. panta 4. punkts | Noteikumu projekta 2.6. apakšpunkts | Pārņemts pilnībā | Neparedz stingrākas prasības. | |
| 3. panta 5. punkts | Noteikumu projekta 2.12. apakšpunkts | Pārņemts pilnībā | Neparedz stingrākas prasības. | |
| 3. panta 6. punkts | Noteikumu projekta 2.13. apakšpunkts | Pārņemts pilnībā | Neparedz stingrākas prasības. | |
| 3. panta 7. punkts | Noteikumu projekta 2.8. apakšpunkts | Pārņemts pilnībā | Neparedz stingrākas prasības. | |
| 3. panta 8. punkts | Noteikumu projekta 2.2. apakšpunkts | Pārņemts pilnībā | Neparedz stingrākas prasības. | |
| 3. panta 9. punkts | Noteikumu projekta 2.5. apakšpunkts | Pārņemts pilnībā | Neparedz stingrākas prasības. | |
| 3. panta 10. punkts | Noteikumu projekta 2.4. apakšpunkts | Pārņemts pilnībā | Neparedz stingrākas prasības. | |
| 3. panta 11. punkts | Noteikumu projekta 2.10. apakšpunkts | Pārņemts pilnībā | Neparedz stingrākas prasības. | |
| 3. panta 12. punkts | Noteikumu projekta 2.14. apakšpunkts | Pārņemts pilnībā | Neparedz stingrākas prasības. | |
| 3. panta 13. punkts | Noteikumu projekta 2.11. apakšpunkts | Pārņemts pilnībā | Neparedz stingrākas prasības. | |
| 3. panta 14. punkts | Noteikumu projekta 4. pielikuma IV daļas 3. punkta piezīme | Pārņemts pilnībā | Neparedz stingrākas prasības. | |
| 4. panta 1. punkts | Noteikumu projekta 3. punkts un 1. pielikuma 2. tabula, kā arī likuma “Par piesārņojumu” 16.2pants | Pārņemts pilnībā | Neparedz stingrākas prasības. | |
| 4. panta 2. punkts | Noteikumu projekta 3. un 16. punkts, 1. pielikuma 2. tabula un 4. pielikuma II daļas 10. punkts | Pārņemts pilnībā | Neparedz stingrākas prasības. | |
| 4. panta 3. punkta “a” apakšpunkts | Noteikumu projekta 5.1. apakšpunkts | Pārņemts pilnībā | Neparedz stingrākas prasības. | |
| 4. panta 3. punkta “b” apakšpunkts | Nav pārņemts | Normu nav nepieciešams pārņemt, jo tā attiecināma uz atsevišķām ES dalībvalstīm piederošām aizjūras teritorijām. | Neparedz stingrākas prasības. | |
| 4. panta 3. punkta “c” apakšpunkts | Noteikumu projekta 5.2. apakšpunkts | Pārņemts pilnībā | Neparedz stingrākas prasības. | |
| 4. panta 3. punkta “d” apakšpunkts | Noteikumu projekta 5.3. apakšpunkts | Pārņemts pilnībā | Neparedz stingrākas prasības. | |
| 5. panta 1. punkts | Noteikumu projekta 17. punkts un 4. pielikuma IV. daļas 3. punkts | Pārņemts pilnībā | Neparedz stingrākas prasības. | |
| 5. panta 2. punkts | Noteikumu projekta 18., 23. un 24. punkts | Pārņemts pilnībā | Neparedz stingrākas prasības. | |
| 5. panta 3. punkts | Noteikumu projekta 19., 23. un 24. punkts | Pārņemts pilnībā | Neparedz stingrākas prasības. | |
| 5. panta 4. punkts | Noteikumu projekta 20., 21., 22., 23. un 24. punkts | Pārņemts pilnībā | Neparedz stingrākas prasības. | |
| 5. panta 5. punkts | Noteikumu projekta 25. punkts | Pārņemts pilnībā | Neparedz stingrākas prasības. | |
| 5. panta 6. punkts | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 5. panta 7. punkts | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 5. panta 8. punkts | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 6. panta 1. punkts | Likuma “Par piesārņojumu” 16.2 pants un noteikumu projekta 6. punkts un 2. pielikums | Pārņemts pilnībā | Neparedz stingrākas prasības. | |
| 6. panta 2. punkts | Noteikumu projekta 9. un 14. punkts un 2. pielikums | Pārņemts pilnībā | Neparedz stingrākas prasības. | |
| 6. panta 3. punkts | Noteikumu projekta 7. punkts | Pārņemts pilnībā | Neparedz stingrākas prasības. | |
| 6. panta 4. punkts | Noteikumu projekta 7. punkts | Pārņemts pilnībā | Neparedz stingrākas prasības. | |
| 6. panta 5. punkts | Noteikumu projekta 11. punkts | Pārņemts pilnībā | Neparedz stingrākas prasības. | |
| 6. panta 6. punkts | Noteikumu projekta 12. punkts | Pārņemts pilnībā | Neparedz stingrākas prasības. | |
| 6. panta 7. punkts | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām |  | |
| 6. panta 8. punkts | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 6. panta 9. punkts | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 6. panta 10. punkts | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 7. pants | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 8. panta 1. punkts | Likuma “Par piesārņojumu” 16.1pants un noteikumu projekta 28., 29., 30., 31., 32. un 33., 35. un 36. punkts, un 3. pielikums | Pārņemts pilnībā | Neparedz stingrākas prasības. | |
| 8. panta 2. punkts | Noteikumu projekta 28., 29., 30., 31., un 33. punkts un 3. pielikums | Pārņemts pilnībā | Neparedz stingrākas prasības. | |
| 8. panta 3. punkts | Noteikumu projekta 28., 29., 30., 31., 32. un 33. punkts un 3. pielikums | Pārņemts pilnībā | Neparedz stingrākas prasības. | |
| 8. panta 4. punkts | Noteikumu projekta 26. punkts un 4. pielikuma II. daļa | Pārņemts pilnībā | Neparedz stingrākas prasības. | |
| 8. panta 5. punkts | Noteikumu projekta 28., 29. punkts, 3. un 4. pielikums | Pārņemts pilnībā | Neparedz stingrākas prasības. | |
| 8. panta 6. punkts | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 8. panta 7. punkts | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 9. panta 1. punkts | Noteikumu projekta 40., 41. un 42. punkts | Pārņemts daļēji | Pilnīgu direktīvas normas pārņemšanu plānots īstenot, pieņemot Gaisa un klimata pārmaiņu monitoringa programmu.  Atbildīgā iestāde: Vides aizsardzības un reģionālās attīstības ministrija | |
| 9. panta 2. punkts | Noteikumu projekta 40., 41. un 42. punkts | Pārņemts daļēji | Pilnīgu direktīvas normas pārņemšanu plānots īstenot, pieņemot Gaisa un klimata pārmaiņu monitoringa programmu.  Atbildīgā iestāde: Vides aizsardzības un reģionālās attīstības ministrija | |
| 9. panta 3. punkts | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 10. panta 1. punkts | Noteikumu projekta 8. punkts | Pārņemts pilnībā | Neparedz stingrākas prasības. | |
| 10. panta 2. punkts | Noteikumu projekta 37. un 44. punkts | Pārņemts pilnībā | Neparedz stingrākas prasības. | |
| 10. panta 3. punkts | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 10. panta 4. punkts | Noteikumu projekta 43. punkts | Pārņemts pilnībā | Neparedz stingrākas prasības. | |
| 11. pants | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 12. pants | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 13. pants | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 14. panta 1. punkta “a” apakšpunkts | Noteikumu projekta 15. punkts | Pārņemts pilnībā | Neparedz stingrākas prasības. | |
| 14. panta 1. punkta “b” apakšpunkts | Noteikumu projekta 38. un 44. punkts | Pārņemts pilnībā | Neparedz stingrākas prasības. | |
| 14. panta 2. punkts | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 14. panta 3. punkts | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 15. pants | Nav pārņemts | Normu nav nepieciešams pārņemt, jo tā attiecas uz ES un tās dalībvalstu nākotnes pilnvarojumu tiesībām īstenot starptautisko sadarbību | - | |
| 16. pants | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 17. pants | Nav pārņemts | Normu nav nepieciešams pārņemt, jo tā attiecas uz Eiropas Komisijas pilnvarām | - | |
| 18. pants | Nav pārņemts | Norma nav pārņemta, jo ir izmantota direktīvā paredzētā rīcības brīvība | - | |
| 19. pants | Normu nav nepieciešams pārņemt | Nav pārņemts | - | |
| 20. pants | Normu nav nepieciešams pārņemt | Nav pārņemts | - | |
| 21. pants | Normu nav nepieciešams pārņemt | Nav pārņemts | - | |
| I pielikums | Noteikumu projekta 3. pielikums | Pārņemts pilnībā | Neparedz stingrākas prasības. | |
| II pielikums | Noteikumu projekta 1. pielikums | Pārņemtas tikai tās prasības, kas attiecas uz Latviju | Neparedz stingrākas prasības. | |
| III pielikuma 1. daļa | Noteikumu projekta 2. pielikums | Pārņemts pilnībā | Neparedz stingrākas prasības. | |
| III pielikuma 2. daļas A sadaļas 1. punkts | Noteikumu projekta 14. punkts | Pārņemts pilnībā | Neparedz stingrākas prasības. | |
| III pielikuma 2. daļas A sadaļas 2. punkts | Norma nav pārņemta, jo ir izmantota direktīvā paredzētā rīcības brīvība | Norma nav pārņemta, jo ir izmantota direktīvā paredzētā rīcības brīvība un nolemts nepārņemt III pielikumā iekļauto brīvprātīgi veicamo pasākumu sarakstu | - | |
| III pielikuma 2. daļas A sadaļas 3. punkta 1. teikums | Nav pārņemts | Nepieciešams grozīt normatīvos aktus, kas regulē mēslošanas līdzekļu apriti.  Atbildīgā par grozījumu izstrādi ir Zemkopības ministrija. |  | |
| III pielikuma 2. daļas A sadaļas 3. punkta “a” apakšpunkts | Norma nav pārņemta, jo ir izmantota direktīvā paredzētā rīcības brīvība | Norma nav pārņemta, jo ir izmantota direktīvā paredzētā rīcības brīvība un nolemts nepārņemt III pielikumā iekļauto brīvprātīgi veicamo pasākumu sarakstu | - | |
| III pielikuma 2. daļas A sadaļas 3. punkta “b” apakšpunkts | Norma nav pārņemta, jo ir izmantota direktīvā paredzētā rīcības brīvība | Norma nav pārņemta, jo ir izmantota direktīvā paredzētā rīcības brīvība un nolemts nepārņemt III pielikumā iekļauto brīvprātīgi veicamo pasākumu sarakstu | - | |
| III pielikuma 2. daļas A sadaļas 3. punkta “c” apakšpunkts | Norma nav pārņemta, jo ir izmantota direktīvā paredzētā rīcības brīvība | Norma nav pārņemta, jo ir izmantota direktīvā paredzētā rīcības brīvība un nolemts nepārņemt III pielikumā iekļauto brīvprātīgi veicamo pasākumu sarakstu | - | |
| III pielikuma 2. daļas A sadaļas 4. punkts | Norma nav pārņemta, jo ir izmantota direktīvā paredzētā rīcības brīvība | Norma nav pārņemta, jo ir izmantota direktīvā paredzētā rīcības brīvība un nolemts nepārņemt III pielikumā iekļauto brīvprātīgi veicamo pasākumu sarakstu | - | |
| III pielikuma 2. daļas B sadaļas 1. punkts | Norma nav pārņemta, jo ir izmantota direktīvā paredzētā rīcības brīvība | Norma nav pārņemta, jo ir izmantota direktīvā paredzētā rīcības brīvība un nolemts nepārņemt III pielikumā iekļauto brīvprātīgi veicamo pasākumu sarakstu | - | |
| III pielikuma 2. daļas B sadaļas 2. punkts | Norma nav pārņemta, jo ir izmantota direktīvā paredzētā rīcības brīvība | Norma nav pārņemta, jo ir izmantota direktīvā paredzētā rīcības brīvība un nolemts nepārņemt III pielikumā iekļauto brīvprātīgi veicamo pasākumu sarakstu | - | |
| III pielikuma 2. daļas C sadaļa | Noteikumu projekta 9.6. apakšpunkts | Pārņemts pilnībā | Neparedz stingrākas prasības. | |
| IV pielikuma pirmās divas rindkopas | Noteikumu projekta 29.punkts | Pārņemts pilnībā | Neparedz stingrākas prasības. | |
| IV pielikuma 1.daļa | Noteikumu projekta 4.pielikuma I. daļa | Pārņemts pilnībā |  | |
| IV pielikuma 2. daļa | Noteikumu projekta 4. pielikuma III. daļa | Pārņemts pilnībā | Neparedz stingrākas prasības. | |
| IV pielikuma 3. daļa | Noteikumu projekta 4.pielikuma II. daļa | Pārņemts pilnībā | Neparedz stingrākas prasības. | |
| IV pielikuma 4. daļa | Noteikumu projekta 4. pielikuma IV. daļa | Pārņemts pilnībā | Neparedz stingrākas prasības. | |
| V pielikums | Nav pārņemts | Nav pārņemts | Pārējās prasības plānots pārņemt Gaisa un klimata pārmaiņu monitoringa programmā, ja tas būs nepieciešams.  Atbildīgā iestāde: Vides aizsardzības un reģionālās attīstības ministrija un izvērtējumu par nepieciešamajiem grozījumiem plānots veikt līdz 2018.gada septembrim. | |
| Eiropas Parlamenta un Padomes 2001. gada 23. oktobra Direktīvas 2001/81/EK par valstīm noteikto maksimāli pieļaujamo emisiju dažām atmosfēru piesārņojošām vielām; | | | | |
| 1., 4. pants un I pielikums | Noteikumu projekta 4. punkts un 1. pielikuma 1. tabula | Pārņemti tikai tie emisiju maksimāli pieļaujamie emisiju līmeņi, kas attiecas uz Latviju | Neparedz stingrākas prasības. | |
| Eiropas Parlamenta un Padomes 2008. gada 21. maija Direktīvas [2008/50/EK](http://eur-lex.europa.eu/eli/dir/2008/50/oj/?locale=LV) par gaisa kvalitāti un tīrāku gaisu Eiropai | | | | |
| 17.pants | Noteikumu projekta 10. punkts | Pārņemts pilnībā | Neparedz stingrākas prasības. | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Ņemot vērā, ka Eiropas Parlamenta un Padomes 2008. gada 21. maija Direktīvas [2008/50/EK](http://eur-lex.europa.eu/eli/dir/2008/50/oj/?locale=LV) par gaisa kvalitāti un tīrāku gaisu Eiropai III pielikuma 2. daļā iekļautie pasākumi ir brīvprātīgi, nolemts tos neiekļaut noteikumu projektā. Rīcība plāna izstrādes procesā būs iespējams izvērtēt, vai šādu pasākumu veikšana Latvijas apstākļos ir iespējama un nerada nesamērīgas izmaksas. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | |
| Cita informācija | Nav | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Apvienoto Nāciju Organizācijas1979. gada Ženēvas Konvencija par robežšķērsojošo gaisa piesārņošanu lielos attālumos (turpmāk – Ženēvas konvencija) un tās:  - 1998. gada protokols “Par noturīgajiem organiskajiem piesārņotājiem”;  - 1998. gada protokols “Par smagajiem metāliem”;  -1999. gada protokols “Par paskābināšanas, eitrofikācijas un piezemes ozona līmeņa samazināšanu” (ar 2012. gada grozījumiem, kas apstiprināti ar Ženēvas konvencijas Izpildinstitūcijas 30. sesijā pieņemto lēmumu Nr. 2012/1 un lēmumu Nr. 2012/2). | | | |
| A | B | | | C |
| Ženēvas konvencija un tās protokoli uzliek Latvijai šādus pienākumus:  1. rozītā 1999. gada protokola “Par paskābināšanas, eitrofikācijas un piezemes ozona līmeņa samazināšanu” II pielikums nosaka jaunus gaisu piesārņojošo vielu emisijas samazināšanas mērķus, kas jāpilda no 2020. gada. Latvijai jāveic pasākumi, lai nodrošinātu noteikto emisiju samazināšanas mērķu izpildi;  2. Latvijai jāsagatavo šādi ziņojumi:  - par noturīgo organisko piesārņotāju emisijas līmeņiem atbilstoši Ženēvas konvencijas 1998.gada protokola “Par noturīgajiem organiskajiem piesārņotājiem” 9. pantam;  - par smago metālu emisijas līmeņiem atbilstoši Ženēvas konvencijas 1998. gada protokola “Par smagajiem metāliem” 7. pantam;  - par sēra dioksīda, slāpekļa oksīdu, amonjaka, gaistošo organisko savienojumu un daļiņu emisijas līmeņiem un datus par prognozēto emisiju 1999. gada protokola “Par paskābināšanas, eitrofikācijas un piezemes ozona līmeņa samazināšanu” 5. un 7. pantam.  Lai izpildītu minētos uzdevumus, nepieciešams izveidot nacionālo sistēmu, kas nodrošinātu ikgadēju emisiju ziņojumu sagatavošanu atbilstoši Ženēvas konvencijas prasībām. | 1. Noteikumu projekta II nodaļā, kā arī 1. un 2. pielikumā ietvertās prasības palīdzēs izpildīt konvencijas protokolos noteiktos emisiju samazināšanas mērķus.  2. Noteikumu projekta IV nodaļā, kā arī 3. un 4. pielikumā noteiktās prasības palīdzēs izpildīt prasības par emisiju ziņojumu sagatavošanu un iesniegšanu. | | | A kolonnā minētās saistības tiek pildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. | | | |
| Cita informācija | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē www.varam.gov.lv. |
| 2. | Sabiedrības līdzdalība projekta izstrādē | Noteikumu projekts 2018. gada 6. aprīlī ievietots Vides aizsardzības un reģionālās attīstības ministrija tīmekļa vietnē, sadaļā “Sabiedrības līdzdalība” (pieejams: http://www.varam.gov.lv/lat/likumdosana/normativo\_aktu\_projekti/normativo\_aktu\_projekti\_vides\_aizsardzibas\_joma/). |
| 3. | Sabiedrības līdzdalības rezultāti | Komentāri no sabiedrības netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, LVĢMC, Valsts vides dienests, citas ministrijas un institūcijas, kuru veiktie pasākumi vai realizētā politika rada gaisa piesārņojumu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nosaka šādus jaunus uzdevumus Vides aizsardzības un reģionālās attīstības ministrijai:   * ik pēc četriem gadiem vai biežāk jāorganizē gaisa piesārņojuma samazināšanas rīcības plāna izstrāde; * jāsagatavo ziņojums Eiropas Komisijai par rīcības plānā iekļautajiem pasākumiem; * jāseko līdzi emisiju mērķu un rīcības plānā iekļauto pasākumu izpildei un nepieciešamības gadījumā jāveic atbilstoši pasākumi gaisa piesārņojuma samazināšanai.   LVĢMC:   * jānodrošina biežāka emisiju prognožu izstrāde (reizi divos gados iepriekšējo četru gadu vietā); * biežāk jāizstrādā arī ziņojums un kartes par lielo stacionāro avotu radītajām emisijām (reizi četros gados, iepriekšējo piecu gadu vietā); * jāinformē Eiropas Komisija par Latvijā veikto novērtējumu par gaisa piesārņojuma ietekmi uz ekosistēmām.   Valsts vides dienestam:   * elektroniski jāinformē Vides aizsardzības un reģionālās attīstības ministriju par gadījumiem, kad lielajām sadedzināšanas iekārtām ir konstatēti pēkšņi un ārkārtas traucējumi vai jaudas zudums elektroenerģijas vai siltuma apgādes vai ražošanas sistēmā. Tai pat laikā jānorada, ka šādu gadījumu iespējamība ir ļoti zema.   Zemkopības ministrijai: jāaktualizē labas lauksaimniecības prakses nosacījumi, iekļaujot tajos arī pasākumus, kas palīdzētu samazināt lauksaimniecības radīto gaisa piesārņojumu. |
| 3. | Cita informācija | Nav |

Vides aizsardzības un reģionālās

attīstības ministrs Kaspars Gerhards

Maslova 67016586

[lana.maslova@varam.gov.lv](mailto:lana.maslova@varam.gov.lv)

1. Avots: <http://ec.europa.eu/governance/impact/ia_carried_out/docs/ia_2013/swd_2013_0531_en.pdf>; *SWD (2013) 531 final, 188.lpp.- Table A7.3: compliance costs per Member state in 2025 by option, expressed in M€ and in % of GDP. un 189.lpp.- Table A7.4: compliance costs per Member state in 2030 by option, expressed in M€ and in % of GDP*. [↑](#footnote-ref-1)
2. Darbības dzīvojamā, komerciālā un institucionālā vidē. Izmaksas var tikt attiecinātas uz piesārņojuma kontroli šajā nozarē un uzlabojumiem apkures ierīcēs. [↑](#footnote-ref-2)